Diari Oficial de la Generalitat Valenciana


Sumari del DOGV 4351, del 07-10-2002 (2002/10565)

ORDE de 30 de setembre de 2002, de la Conselleria de Cultura i Educació, per la qual es fixa l'import dels Premis Extraordinaris de Formació Professional Específica, convocats per Orde de 2 de maig de 2002.
--------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/2002/09/30/(1)/dof/vci/html**

### Dades del document

Número de DOGV
:   4351

Data del DOGV
:   07-10-2002

Secció del DOGV
:   I. DISPOSICIONS GENERALS

Número del document
:   2002/10488


Data del document
:   30-09-2002

Organisme emissor
:   Conselleria de Cultura i Educació

Tipus de document
:   Ordre

Anàlisi jurídica

 Descriptors 

:   * ensenyament professional
    * alumne
    * formació professional
    * distinció honorífica
    * premi cultural

ORDE de 30 de setembre de 2002, de la Conselleria de Cultura i Educació, per la qual es fixa l'import dels Premis Extraordinaris de Formació Professional Específica, convocats per Orde de 2 de maig de 2002. [2002/10147]
  
Per Orde de 2 de maig de 2002, de la Conselleria de Cultura i Educació (DOGV de 10 de maig) s'establixen per a la Comunitat Valenciana els Premis Extraordinaris de Formació Professional Específica i es convoquen els corresponents per als alumnes que han finalitzat els seus estudis en el curs 2000/2001.
  
Realitzada la valoració dels expedients acadèmics presentats per mitjà de la Resolució de 9 de setembre del 2002 del director general d'Ordenació i Innovació Educativa i Política Lingüística es concediren els premis extraordinaris prevists en l'esmentada orde.
  
En la present orde es fixa l'import global màxim dels premis així com la quantia de la dotació econòmica que correspon a cada un dels premiats.
  
Per tot això i fent ús de les atribucions que tinc conferides
  
ORDENE
  
Primer
  
L'import global màxim destinat als Premis Extraordinaris de Formació Professional Específica, per als estudiants que han finalitzat els estudis en el curs 2000/2001 de la Comunitat Valenciana, ascendix a la quantitat de 18.030 euros. El pagament de la present subvenció es farà a càrrec de l'aplicació pressupostària 46.52.415.20 línia de subvenció T4456000 del Pressupost de la Generalitat Valenciana per a l'exercici 2002.
  
Segon
  
1. Cada un dels estudiants que ha cursat un cicle formatiu de grau mitjà, que ha finalitzat els seus estudis en el curs 2000/2001 i ha obtingut el Premi Extraordinari de Formació Professional Específica, rebrà una ajuda de 360,60 euros.
  
2. Cada un dels estudiants que ha cursat un cicle formatiu de grau superior, que ha finalitzat els seus estudis en el curs 2000/2001 i ha obtingut el Premi Extraordinari de Formació Professional Específica, rebrà una ajuda de 491,72 euros.
  
Tercer
  
La present orde entrarà en vigor al sendemà de la seua publicació en el Diari Oficial de la Generalitat Valenciana.
  
De conformitat amb el que establixen els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú i 10, 14 i 46 de la Llei Reguladora de la Jurisdicció Contenciosa Administrativa, contra este acte, que posa fi a la via administrativa, es podrà interposar potestativament recurs de reposició o plantejar directament recurs contenciós administratiu en els terminis i davant dels òrgans que s'indiquen a continuació:
  
a) El recurs de reposició haurà d'interposar-se davant del conseller de Cultura i Educació en el termini d'un mes a comptar des del sendemà de la seua publicació.
  
b) El recurs contenciós administratiu haurà de plantejar-se davant del Tribunal Superior de Justícia de la Comunitat Valenciana en el termini de dos mesos a comptar des del sendemà de la seua publicació.
  
València, 30 de setembre del 2002.
  
El conseller de Cultura i Educació


Còpia Permalink ELI